จักรพรรดิเคไต

จักรพรรดิเคไต (Keitai-tennō; สวรรคต 10 มีนาคม ค.ศ. 531) เป็นจักรพรรดิญี่ปุ่นในตำนานองค์ที่ 26 ตามลำดับการสืบราชสันตติวงศ์แบบดั้งเดิม
แม้ว่าไม่สามารถกำหนดวันที่แน่นอนให้กับพระชนมชีพหรือรัชสมัยของจักรพรรดิองค์นี้ แต่โดยทั่วไปถือว่าพระองค์ครองราชย์ในช่วงวันที่ 3 มีนาคม ค.ศ. 507 ถึง 10 มีนาคม ค.ศ. 531

**เรื่องราวตามตำนาน**
เคไตถือเป็นผู้ปกครองประเทศในช่วงต้นคริสต์ศตวรรษที่ 6 แต่มีข้อมูลเกี่ยวกับพระองค์อยู่น้อย
บันทึกในโคจิกิและนิฮงโชกิก็มีความแตกต่างกัน โดยโคจิกิระบุปีพระราชสมภพที่ ค.ศ. 485 และปีสวรรคตอยู่ในวันที่ 9 เมษายน ค.ศ. 527 ในข้อมูลเพิ่มเติม พระองค์ได้รับการเรียกขานเป็น โอโฮโดะ (Ohodo) ส่วนนิฮงโชกิระบุปีพระราชสมภพที่ ค.ศ. 450 และระบุปีสวรรคตในวันที่ 7 กุมภาพันธ์ ค.ศ. 531 หรือ 534 ในบันทึกประวัติศาสตร์ พระองค์ได้รับการเรียกขานเป็น โอโฮโดะ (Ohodo) และ ฮิโกฟูโตะ (Hikofuto)
ในบันทึกประวัติศาสตร์ฉบับอื่น ๆ กล่าวกันว่าพระองค์เคยเป็นกษัตริย์แห่งโคชิ กลุ่มชนเผ่าขนาดเล็กที่ดูเหมือนจะอยู่ในพื้นที่ตอนเหนือของญี่ปุ่นตอนกลาง บางทีอาจไกลไปจนถึงชายฝั่งทะเลญี่ปุ่น งานอ้างอิงประวัติศาสตร์สมัยใหม่บางเล่มเรียกเคไตแค่เพียง กษัตริย์โอโฮโดะแห่งโคชิ

**พระราชพงศาวลี**
เคไตไม่ได้เป็นพระราชโอรสของจักรพรรดิองค์ก่อนหน้า โดยโคจิกิและนิฮงโชกิรายงานว่า บูเร็ตสึสวรรคตโดยไม่มีผู้สืบทอด ในตอนนั้นเคไต พระราชนัดดารุ่นที่ 5 ของจักรพรรดิโอจิง จึงเสด็จมาและขึ้นครองราชย์
ถ้าจักรพรรดิเคไตเริ่มต้นราชวงศ์ใหม่ดังที่นักประวัติศาสตร์บางส่วนเชื่อ นั่นจะทำให้จักรพรรดิบูเร็ตสึเป็นพระมหากษัตริย์องค์สุดท้ายในราชวงศ์แรกของญี่ปุ่นที่ได้รับการบันทึก

**รัชสมัย**
เคไตประกาศขึ้นครองราชย์ที่คูซูฮะในพื้นที่ทางตอนเหนือของแคว้นคาวาจิ (ปัจจุบันคือฮิรากาตะ จังหวัดโอซากะ) และอภิเษกสมรสกับเจ้าหญิงทาชิรากะ พระกนิษฐภคินีในจักรพรดริบูเร็ตสึ คาดว่าการสืบทอดตำแหน่งของพระองค์ไม่ได้รับการต้อนรับจากทุกคน และต้องใช้เวลาประมาณ 20 ปีก่อนที่เคไตจะได้เข้าแคว้นยามาโตะ ศูนย์กลางทางการเมืองของญี่ปุ่นในขณะนั้น
ในช่วงปลายรัชสมัยใน ค.ศ. 527 หรือ 528 เกิดการกบฏอิวาอิในแคว้นสึกูชิ คีวชู เคไตทรงแต่งตั้งโมโนโนเบะ โนะ อารากาบิเป็นโชกุนและส่งเขาไปปราบกบฏที่คีวชู
ในบรรดาพระราชโอรสของพระองค์ มีเพียงจักรพรรดิอังกัง, จักรพรรดิเซ็งกะ และจักรพรรดิคิมเมที่ขึ้นครองราชย์

**พระมเหสีและพระราชโอรสธิดา**
จักรพรรดินี: เจ้าหญิงทาชิรากะ (extra=ประสูติ ค.ศ. 489 พระราชธิดาในจักรพรรดินิงเก็ง
*เจ้าชายอาเมกูนิโอชิฮารากิฮิโรนิวะ (天国排開広庭尊) ภายหลังเป็นจักรพรรดิคิมเม
พระมเหสี: เมโนโกฮิเมะ (Menokohime) ธิดาในโอวาริ โนะ มูราจิ คูซากะ
*พระราชโอรสองค์แรก: เจ้าชายมางาริ โนะ โอเอะ (勾大兄皇子) ภายหลังเป็นจักรพรรดิอังกัง
*พระราชโอรสองค์ที่ 2: เจ้าชายฮิโนกูมะ โนะ ทากาตะ (檜隈高田皇子) ภายหลังเป็นจักรพรรดิเซ็งกะ
พระมเหสี: วากาโกฮิเมะ (Wakakohime) น้องสาวของมิโอะ โนะ สึโนโอริ โนะ คิมิ
*เจ้าชายโอริรัตสึโกะ (大郎皇子)
*เจ้าหญิงอิซูโมะ (出雲皇女)
พระมเหสี: ฮิโรฮิเมะ (Hirohime) พระธิดาในเจ้าชายซากาตะ โนะ โอมาตะ
*เจ้าหญิงคามูซากิ (神前皇女)
*เจ้าหญิงมันตะ (茨田皇女)
*เจ้าหญิงอูมางูตะ (馬来田皇女)
พระมเหสี: โอมิโนอิรัตสึเมะ (Ominoiratsume) ธิดาในโอกินางะ โนะ มาเตะ (Okinaga no Mate)
*เจ้าหญิงซาซาเงะ (荳角皇女) ไซโอ
พระมเหสี: เซกิฮิเมะ (Sekihime) ธิดาในมันดะ โนะ มูราจิ โอโมจิ (Manda no Muraji Omochi)
*เจ้าหญองมันดะ โนะ โอริรัตสึเมะ (茨田大娘皇女)
*เจ้าหญิงชิราซากะ โนะ อิกูฮิฮิเมะ (白坂活日姫皇女)
*เจ้าหญิงโอโนะ โนะ วากาอิรัตสึเมะ (小野稚娘皇女)
พระมเหสี: ยามาโตฮิเมะ (Yamatohime) ธิดาในมิโอะ โนะ คิมิ คาตาฮิ (Mio no Kimi Katahi)
*เจ้าหญิงโออิรัตสึเมะ (大郎子皇女)
*เจ้าชานมาโรโกะ (椀子皇子)
*เจ้าชายมิมิ (耳皇子)
*เจ้าหญิงอากาฮิเมะ (赤姫皇女)
พระมเหสี: ฮาเอฮิเมะ (Haehime) ธิดาในวานิ โนะ โอมิ คาวาจิ (Wani no Omi Kawachi)
*เจ้าหญิงวากายาฮิเมะ (稚綾姫皇女)
*เจ้าหญิงทูบิระ โนะ อิรัตสึโกะ (円娘皇女)
*เจ้าชายอัตสึ (厚皇子)
พระมเหสี: ฮิโรฮิเมะ (Hirohime) ธิดาในเนะ (Ne)
*เจ้าชายอูซางิ (菟皇子)
*เจ้าชายนากัตสึ (中皇子)

**ดูเพิ่ม**
 จักรพรรดิญี่ปุ่น- รายพระนามจักรพรรดิญี่ปุ่น

**อ้างอิง**

**บรรณานุกรม**
 Aston, William George. (1896).   Nihongi: Chronicles of Japan from the Earliest Times to A.D. 697. London: Kegan Paul, Trench, Trubner. 448337491- Brown, Delmer M. and Ichirō Ishida, eds. (1979).   Gukanshō: The Future and the Past. Berkeley: University of California Press. 978-0-520-03460-0; 251325323- Hall, John Whitney. (1993).  The Cambridge history of Japan: Ancient Japan, Vol. I. Cambridge: Cambridge University Press. 978-0-521-22352-2- Kim Yong Woon (2009). History and the Future are One (천황은 백제어로 말한다). Seoul.- Ponsonby-Fane, Richard Arthur Brabazon. (1959).   The Imperial House of Japan. Kyoto: Ponsonby Memorial Society. 194887- Seeley, Christopher. (1991).  A History of Writing in Japan. Leiden: Brill Publishers. 978-9-004-09081-1—reprinted by University of Hawaii Press (2000). 978-0-8248-2217-0- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland. 5850691- Varley, H. Paul. (1980).   Jinnō Shōtōki: A Chronicle of Gods and Sovereigns. New York: Columbia University Press. 978-0-231-04940-5; 59145842
เคไต
หมวดหมู่:บุคคลในยุคโคะฟุง
หมวดหมู่:บุคคลจากจังหวัดฟูกูอิ